Komission lausunto EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviKSI moottoriajoneuvojen ja niiden perävaunujen lämmityslaitteista, neuvoston direktiivin 1970/156/ETY muuttamisesta ja neuvoston direktiivin 1978/548/ETY kumoamisesta - komission ehdotusta muuttava EY:n perustamissopimuksen 250 (2) artiklan nojalla /* KOM/2001/0312 lopull. - COD 98/0277 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI moottoriajoneuvojen ja niiden perävaunujen lämmityslaitteista, neuvoston direktiivin 1970/156/ETY muuttamisesta ja neuvoston direktiivin 1978/548/ETY kumoamisesta - KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1. Tausta Ehdotus KOM(1998) 526 lopullinen / 1998/0277 (COD) annettiin neuvostolle ja parlamentille 28. syyskuuta 1998 EY:n perustamissopimuksen 95 artiklan mukaisesti (EYVL C 326, 24.10.1998, s. 4). Talous- ja sosiaalikomitea antoi lausuntonsa 27. tammikuuta 1999 (EYVL C 101, 12.4.1999, s. 15). Yhteispäätösmenettelyn mukaisesti Euroopan parlamentti antoi lausuntonsa ensimmäisessä käsittelyssä 13. huhtikuuta 1999 (EYVL C 219, 30.7.1999, s. 58). Euroopan parlamentti hyväksyi 11 tarkistusta, jotka olivat kaikki toimituksellisia tai luonteeltaan teknisiä. Komissio antoi 13. elokuuta 1999 muutetun ehdotuksen, jossa se hyväksyi yhdeksän Euroopan parlamentin alkuperäiseen ehdotukseen tekemistä tarkistuksista (EYVL C 116 E, 26.4.2000, s. 2). Neuvoston yhteinen kanta hyväksyttiin yksimielisesti 17. marraskuuta 2000 (EYVL C 36, 2.2.2001, s. 1). Komissio on hyväksynyt yhteisen kannan. Euroopan parlamentti hyväksyi toisessa käsittelyssä 14. maaliskuuta 2001 kaksi tarkistusta neuvoston yhteiseen kantaan. Perustamissopimuksen 251 artiklan 2 kohdan mukaisesti komissio antaa lausuntonsa Euroopan parlamentin kahdesta tarkistuksesta. 2. Komission ehdotuksen tarkoitus Ehdotuksen tarkoituksena on ulottaa neuvoston direktiivin 1978/548/ETY soveltamisala henkilöajoneuvojen (M1-ajoneuvot) lisäksi kaikkiin ajoneuvoluokkiin M, N, O (matkustajien ja tavaroiden kuljettamiseen käytetyt ajoneuvot ja perävaunut). Lisäksi käyttömoottorista riippumattomasti toimivien polttolämmittimien osalta on otettu käyttöön uudet säännökset, joilla korvataan kansallinen sääntely alalla. Säännöksillä varmistetaan, että nämä laitteet täyttävät nykyteknologian mukaiset, turvallisuuteen ja ympäristönsuojeluun liittyvät vaativat normit. Lopuksi ehdotuksella saatetaan tämän direktiivin hallinnolliset määräykset yhdensuuntaisiksi ajoneuvojen ja perävaunujen tyyppihyväksynnästä annetun kehysdirektiivin hallinnollisten määräysten kanssa (neuvoston direktiivi 1970/156/ETY, sellaisena kuin se on viimeksi muutettuna). 3. Komission lausunto euroopan parlamentin tarkistuksista Molemmat tarkistukset ovat luonteeltaan erittäin teknisiä eivätkä vaikuta turvallisuus-vaatimuksiin. Komissio hyväksyy molemmat tarkistukset. Tarkistuksessa 1 vaatimus, jonka mukaan palotilan ja lämmönvaihtimen on kestettävä määrättyä painetta, rajoitetaan koskemaan vettä siirtovälineenä käyttäviä lämmittimiä. Ilmaa siirtovälineenä käyttävien lämmittimien osalta vastaava testi on liitteessä IV olevassa 2.2 kohdassa kuvailtu vuototesti. Tarkistuksessa 2 lisätään vaatimus, jonka mukaan polttoaineensyötön on loputtava, kun moottori sammutetaan (osa 1) ja sallii poikkeuksen tästä vaatimuksesta manuaalisten lämmittimien osalta (osa 2). Koska tätä direktiiviä ei sovelleta nestekaasukäyttöisiin polttolämmittimiin, tarkistuksen osa 2 voidaan hyväksyä. Komission ehdotusta muutetaan näin ollen seuraavasti: * Liitteessä VII oleva 1.3 kohta: Vettä siirtovälineenä käyttävien lämmittimien palotilan ja lämmönvaihtimen on kestettävä joko tavanomaiseen käyttöpaineeseen verrattuna kaksinkertaista painetta tai kahden baarin painetta (mittari) riippuen siitä, kumpi on korkeampi. Testipaine on mainittava ilmoituslomakkeessa. * Liitteessä VII oleva 2.8 kohta: Lämmitysjärjestelmä on kytkeydyttävä automaattisesti pois päältä ja polttoaineensyötön on loputtava viiden sekunnin kuluessa ajoneuvon moottorin sammumisesta. Jos manuaalinen laite on jo aktivoitu, lämmityslaitteen voidaan antaa toimia edelleen. 4. Päätelmät EY:n perustamissopimuksen 250 artiklan 2 kohdan nojalla komissio muuttaa ehdotustaan edellä esitetyn mukaisesti.